4.Κοινωνικοποίηση+και+facebook

= = = Θετικές και αρνητικές επιπτώσεις στην κοινωνικοποίηση των χρηστών του facebook! = === Οι άνθρωποι από την φύση τους έχουν την ανάγκη να επικοινωνούν με τους γύρω τους, να ενημερώνονται, να ψυχαγωγούνται, να συλλέγουν πληροφορίες, να συμμετέχουν στα κοινωνικά δρώμενα και να εκφράζονται με απόλυτη ελευθερία μέσα από κάθε μέσο που τους παρέχει αυτή την δυνατότητα. Από την στιγμή δημιουργίας διάφορων κοινωνικών δικτύων, όπως τα  [|Friendster], [|CyWorld] , [|MySpace] , [|Facebook] δόθηκε η δυνατότητα αυτή. Εστιάζοντας το ενδιαφέρον μας στο facebook που στην ελληνική γλώσσα μεταφράζεται προσωποβιβλίο, ο καθένας που έχει λογαριασμό μπορεί ανά πάσα στιγμή σε όποια γωνία της γης και αν βρίσκεται να έρχεται σε επαφή με τους φίλους και τους συγγενείς του. Εντύπωση προκαλεί το γεγονός πως μια γυναίκα μετά από 50 χρόνια κατάφερε να έρθει σε επαφή με τον πατέρα της και να γνωρίσει την ετεροθαλή αδερφή της, όπως αναφέρει με δημοσίευμα της η αγγλική εφημερίδα Μirror. Σε αυτή την περίπτωση αναμφισβήτητα το facebook είχε θετική επίδραση, όμως διίστανται οι απόψεις σχετικά με το αν το facebook συμβάλλει θετικά στην κοινωνικοποίηση μας ή έχει αρνητική επίδραση. Ποικίλες είναι οι απόψεις που εκφράζονται από τους οπαδούς από την μια, οι οποιοί πιστέυουν πως δίνει στο άτομο την αίσθηση του «ανήκειν» και βοήθα στην κοινωνικοποίηση μέσω πολλών ενεργειών, και από τους αντιμαχόμενους από την άλλη, που υποστηρίζουν ότι απομονώνει το άτομο και του στερεί την άμεση επαφή και επικοινωνία με τους συνανθρώπους του. ===
 * === [[image:099086-glossy-black-3d-button-icon-social-media-logos-facebook-logo.png width="90" height="90" align="right"]] Κοινωνικές επαφές ===



=== Η ένταξη των νέων τεχνολογικών μέσων στην ζωή του σύγχρονου ανθρώπου άλλαξε άρδην την επικοινωνία του με τους γύρω του. Συγκεκριμένα ολοένα και περισσότεροι χρησιμοποιούν τα κοινωνικά δίκτυα για να μπορούν να επικοινωνούν με τα αγαπημένα τους πρόσωπα αλλά συνάμα, και για να γνωρίζουν καινούργια άτομα. Τα κοινωνικά δίκτυα έχουν συμβάλλει απόλυτα στην κοινωνικοποίηση των ανθρώπων, βοηθώντας τους έτσι να «απαλλαχτούν» από την απομόνωση. Ωστόσο οι σύγχρονοι ρυθμοί ζωής έχουν μειώσει τον ελεύθερο χρόνο των ανθρώπων λόγω της πολύωρης εργασίας με αποτέλεσμα να μην έχουν χρόνο για κοινωνικές επαφές. Την απώλεια αυτή την εξισορροπούν όλα εκείνα τα μέσα που εξασφαλίζουν την διατήρηση της επικοινωνίας μεταξύ τους από όπου και αν βρίσκονται.Έτσι ο σύγχρονος άνθρωπος έχει την δυνατότητα να επικοινωνεί με φίλους, να ανταλλάσσει απόψεις, να έρχεται σε διάλογο, να κρίνει, να αξιολογεί, να βλέπει εικόνες από την ζωή των άλλων, να σχολιάζει, να ενημερώνεται με τα τελευταία νέα και τελικά να μην χάνει επαφή και αποξενώνεται από τον κοινωνικό του περίγυρο. Ακόμα βοηθά τα άτομα που μένουν σε πολύ απομακρυσμένες περιοχές να επικοινωνούν με φίλους ώστε να μην χάνουν επαφή. Έτσι με αυτό τον τρόπο δεν νιώθουν μόνοι και μπορούν ανά πάσα στιγμή να συνομιλούν μαζί τους. Παράλληλα μέσα από την ένταξή τους σε διάφορες ομάδες στο facebook δραστηριοποιούνται ομαδικά και οργανώνουν διάφορες κοινωνικές δράσεις. ===
 * === Έξοδος από την απομόνωση ===

=== Μπορεί τα κοινωνικά δίκτυα να έχουν θετικές επιδράσεις και να συμβάλλουν στην καλύτερη ποιότητα της ζώης των ανθρώπων, ωστόσο ελλοχεύουν αρκετούς κινδύνους. Πρώτα πρώτα η αλλόγιστη χρήση των κοινωνικών δικτύων οδηγεί σε εθισμό και σε αποξένωση. Κάποιοι χρήστες σπαταλούν υπερβολικό χρόνο στις σελίδες κοινωνικής δικτύωσης με αποτέλεσμα να μην έχουν χρόνο για ουσιαστικές κοινωνικές επαφές.Έτσι περιορίζονται σε διαδικτυακές επαφές και αποκτούν φίλους μόνο μέσω του διαδικτύου. Ωστόσο οι διαδικτυακοί φίλοι δεν είναι πάντα πραγματικοί είναι εικονικοί διότι μια σταθερή φιλία για να αναπτυχθεί χρειάζεται ουσιαστική επαφή, διάλογο και επικοινωνία. Έτσι ολοένα και περισσότερο παρατηρείται το φαινόμενο ανήλικα παιδιά που ασχολούνται με τα κοινωνικά δίκτυα να μην κοινωνικοποιούνται σωστά διότι θεωρούν πως οι πραγματικοί τους φίλοι είναι αυτοί που έχουν είτε στο facebook, είτε στο myspace, είτε στο twitter. Διαταράσσεται λοιπόν ο ψυχικός τους κόσμος και δεν μπορούν εύκολα να ενταχθούν σε μια πραγματική και ουσιαστική φιλία. Όμως αυτό το φαινόμενο δεν παρατηρείται μόνο σε παιδία μικρής ηλικίας αλλά και σε ενήλικους οι οποίοι είναι αποξενωμένοι απο το κοινωνικό σύνολο.Σπαταλούν αρκετές ώρες στο διαδίκτυο και έτσι δεν έχουν όρεξη ούτε βέβαια και χρόνο για να βρεθούν με τους φίλους τους. Περιορίζονται μόνο σε μια επικοινωνία που διεξάγεται μέσω τον κοινωνικών δικτύων και η οποία είναι ανέκφραστη και απρόσωπη. Μέσα απο την οθόνη του υπολογιστή λοιπόν δεν μπορούν να γίνουν αντιληπτά όλα εκείνα που λέγονται και εκφράζονται όχι μόνο με τα λόγια αλλά και με την γλώσσα του σώματος. Με αυτό τον τρόπο οι σχέσεις των ανθρώπων χάνουν την σημασία τους και γίνονται επιφανειακές και τυπικές. Πολλές ακόμα είναι οι περιπτώσεις όπου οι χρήστες είναι τόσο αφοσιωμένοι για παράδειγμα με το facebook ώστε προτιμούν να δημιουργούν ερωτικές σχέσεις μέσω αυτού, οι οποίες όμως δεν είναι πραγματικές γιατί δεν στηρίζονται στην άμεση επαφή. Χαρακτηριστό παράδειγμα αυτής της πρακτικής αποτελεί το παρακάτω βίντεο. ===
 * === Αποξένωση ===

media type="youtube" key="6FahBBnfHAQ" height="315" width="420" align="center"

=== Από όλα αυτά λοιπόν φαίνεται πως αποτελεί αδήριτη ανάγκη να χρησιμοποιούνται τα κοινωνικά δίκτυα και συγκεκριμένα το facebook με μέτρο ώστε να συμβάλλουν τόσο στην κοινωνικοποίηση των ατόμων όσο και στην απομάκρυνσή τους απο την απομόνωση. Δεν θα πρέπει να χρησιμοποιείται αλόγιστα διότι οδηγεί στο αντίθετο αποτέλεσμα, στον εθισμό και την αποξένωση. Για αυτόν λοιπόν τον λόγο είναι αναγκαίο να τηρείται η φράση των αρχαίων Ελλήνων «μέτρον άριστον». ===

**Πηγές:**
http://greeklis.org/?p=111 http://e-pcmag.gr/node/57092 http://www.thisisvolos.gr/sociology/6432-facebook-mia-nea-eikoniki-koinonikopoiisi-.html http://www.ethnos.gr/article.asp?catid=22769&subid=2&pubid=2394820&tag=6307 http://www.google.gr/imghp?hl=el&tab=wi